**TE DOMAČE VIŽE**

Pravijo, da to ni nič, te domače viže,

da so vse navaden kič, te domače viže,

ko jih pete zasrbe, pa se urno zavrte,

ob kozarčkih se glase te domače viže.

Briga me, kaj govore za domače viže,

enim všeč so, drugim ne, te domače viže,

zase pa vem eno le, da mi sežejo v srce,

da imam jih rad nadvse, te domače viže.

Kdor ima jih rad kot jaz, te domače viže,

naj zapoje na ves glas te domače viže,

naj odmeva od gora, čez deželo do morja,

saj Slovenec rad ima te domače viže.